**AM CĂUTAT IUBIREA**

*Gustavo El*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Am căutat iubirea-n toate:

Natură,lumi și ochi de zâne

Am căutat,și-acum doar jumătate

Din inima ce-aveam rămâne

Am căutat,sperând c-o să găsesc

În ochi albaștri,verzi amorul

Am căutat,și-acum mă pricopsesc

„N-o să mă credeți” – doar cu dorul

Am căutat,în buze dulci ca mierea

Ca să-mi înec amarul vieții

Și-acum vă spun că-mi sunt ca fierea

Toți anii strânși ai tinereții

Am căutat iubirea,împovărat de vreme

De gânduri,într-un trup epuizat

Acum aștern doar în catrene

Un gând,un lucru ce-am visat!